ארז פדן

ארז פדן (נולד ב-22 באוגוסט 1969) הוא עורך דין ישראלי המשמש כפרקליט מחוז דרום (פלילי).

 ביוגרפיה 
פדן נולד לאיתי ועמירה וגדל כבן הדור השלישי בקיבוץ בעין השופט.ברל קרן, באתר ההנצחה של עין השופט שירת בצה"ל כמפקד פלוגה בחיל ההנדסה הקרבית ובהמשך כמג"ד (בדרגת סא"ל) במילואים. בעל תואר ראשון במשפטים בהצטיינות מאוניברסיטת חיפה, תואר שני במשפטים מהאוניברסיטה העברית, ותואר שני במינהל ציבורי מאוניברסיטת הרווארד. בוגר תוכנית העמיתים של קרן וקסנר.הבוגרים שלנו, באתר קרן וקסנר

 פרקליטות מחוז ירושלים 
התמחה תחילה במחלקת הבג"צים בפרקליטות המדינה, ולאחר מכן שימש כפרקליט במחוז ירושלים של פרקליטות המדינה, וניהל תחילה תיקים פליליים, מינהליים ואזרחיים. בהמשך, ניהל כפרקליט בכיר במחוז תיקי פשע חמור מסוגים שונים, וכן תיקי שחיתות שלטונית דוגמת תיק המינויים הפוליטיים של צחי הנגבי, פרשת הרבנים, ועוד. בהמשך שימש פדן כ"ממונה" ומנהל מחלקה.

בשנת 2017 שימש פדן כמשנה לפרקליט מחוז ירושלים (פלילי). במסגרת תפקידיו הוביל את התביעה בתיק המעונות נגד שרה נתניהו ועזרא סיידוף, תיק הרב אליהו בקשי דורון, תיקי אליעזר ברלנד ומקורביו,ציוץ של ארז פדן ברשת החברתית טוויטר, 18 בנובמבר 2016; ציוץ של ורד פלדמן ברשת החברתית טוויטר, 25 באפריל 2021;  תיק "חתונת השנאה",ציוץ של ארז פדן ברשת החברתית טוויטר, 26 באוקטובר 2016;  תיק "הכנופיה הירושלמית", רצח בני הזוג כדורי, תיקים חמורים נוספים,ציוץ של ארז פדן ברשת החברתית טוויטר, 28 במאי 2016; ; . ציוץ של ארז פדן ברשת החברתית טוויטר, 13 במרץ 2017;  ועוד.ציוץ של ארז פדן ברשת החברתית טוויטר, 19 בינואר 2017; 

ביוני 2019 התבטא בראיון לכאן ב ביחס לתיקי נתניהו, וטען כי טענותיו של ראש הממשלה בנימין נתניהו על "רדיפה" הן חסרות שחר.ציוץ של אסף ליברמן ברשת החברתית טוויטר, 17 ביוני 2019; ציוץ של כאן חדשות ברשתית החברתית טוויטר, 17 ביוני 2019

ביוני 2021 הועלה שמו כאחד המועמדים לכהן כראש המחלקה הכלכלית בפרקליטות המדינה, במקומו של דן אלדד.

עמד בראש צוות היגוי של פרויקט לצמצום אלימות צעירים, במסגרתו פותח מודל משולב בין גורמי האכיפה, עיריית ירושלים, גורמי חינוך ורווחה, שירות המבחן לנוער ואקדמיה. כן יזם שיתוף פעולה בין הפרקליטות ומשטרת ישראל ובין גופים ציבוריים שונים בנושא המאבק באלימות בחברה הערבית.ראו: ציוץ של האוניברסיטה העברית ברשת החברתית טוויטר, 15 ביולי 2021 במסגרת הפרויקט, הנקרא "עוצרים את הדימום" פותחה תוכנית לצמצום האלימות הפועלת כפילוט במספר יישובים. המיזם אומץ במסגרת החלטת ממשלה.תוכנית לטיפול בתופעות הפשיעה והאלימות בחברה הערבית 2022-2026, באתר משרד ראש הממשלה על חלקו ביוזמה הוענק לו פרס נשיא האגודה הישראלית לקרימינולוגיה.

 פרקליט מחוז דרום (פלילי) 
באוקטובר 2022 נבחר פדן פה אחד בידי ועדת המכרזים לתפקיד פרקליט מחוז דרום (פלילי).

 חיים אישיים 
פדן נשוי לד"ר שני לוין-פדן, רופאה וטרינרית,ד"ר שני פדן, באתר מרפאה וטרינרית ברנע ואב לארבעה. מתגורר בקיבוץ בית ניר. חובב מרתונים.ציוץ של ארז פדן ברשת החברתית טוויטר, 26 באוקטובר 2014

 קישורים חיצוניים 

 ראיון ב"עושים צהרים" עם יעל דן – על הגשת כתב אישום בפרשיית מין חמורה



 הערות שוליים 

קטגוריה:עין השופט: אישים
קטגוריה:בוגרי אוניברסיטת חיפה: משפטים
קטגוריה:בוגרי האוניברסיטה העברית בירושלים: משפטים
קטגוריה:משפטנים בוגרי תוכנית קרן וקסנר בישראל
קטגוריה:פרקליטי מחוז דרום
קטגוריה:בית ניר: אישים
קטגוריה:ישראלים שנולדו ב-1969